
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. június 14-én tartandó munkaterv szerinti ülésére

8. napirendhez

Tárgy:
A Sülysápi Esélyegyenlőségi és Kulturális Egyesület kérelme ingatlan díjmentes igénybevételére
Tisztelt Képviselő-testület!

A Sülysápi Esélyegyenlőségi és Kulturális Egyesület képviseletében Varga Sándor kérelemmel fordult önkormányzatunkhoz, melyben – támogatás gyanánt – a szőlősnyaralói Iskola utcai kastélykert udvarán levő, jelenleg kihasználatlan rendelő épületének részükre történő használatba adását kéri.

Tájékoztatása szerint – mely mellékelten olvasható – az Egyesület célja a fiatal tehetségek felkarolása, a fiatalok megszólítása, a kultúra irányába való terelése, valamint a rászorulók és a becsületesen élni, dolgozni vágyók segítése. Jelenleg a RádióLesz-vigasz nevű rádiót működtetik, a továbbiakban pedig különböző szakkörök, szabadidő hasznos eltöltését biztosító programok és rendezvények indítását tervezik. 
Mind ehhez számítanak a Polgármesteri Hivatal és a gyermekjóléti szolgálat segítségére is, de jelenleg székhelynek és stúdiónak megfelelő helyet keresnek. Kérelmük szerint vállalják az épület szükség szerinti rendbehozatalát is. 
Bemutatkozójuk szerint az egyesület startra kész, azonban a civil szervezetek nyilvántartásában még nem volt megtalálható a bejegyzésük.
Kérem a tisztelt Képviselő-testület döntését az ügyben.
…/2012. (VI. 14.) ÖKT határozati javaslat

Sülysáp Nagyközség Önkormányzatának Képviselő-testülete… 

Határidő: 2012. június 30.
Felelős: polgármester
Sülysáp, 2012. június 8.

Horinka László s.k.

